
讘讘讗 拽诪讗 讬讟 注"讘 - 驻讬专讜砖 砖讟讬讬谞讝诇抓

讜讛讗诪专 [讜讛专讬 讗诪专] 专' 讬讜讞谞谉: 讗讬谉 讞爪讬 谞讝拽 讞诇讜拽 诇讗 诇专砖讜转 讛讬讞讬讚 讜诇讗 诇专砖讜转 讛专讘讬诐, 诪讗讬 诇讗讜 [讛讗诐 诇讗] 谞驻专砖 砖讻诇诇 讝讛 讗诪讜专 讙诐 讘讞爪讬 谞讝拽 爪专讜专讜转, 砖讗诐 讛转讬讝讛 讘专砖讜转 讛专讘讬诐 讜讛讝讬拽讛 讘专砖讜转 讛专讘讬诐 讞讬讬讘转 讻讘专砖讜转 讛讬讞讬讚? 讗诪专 诇讜 专' 讝讬专讗: 诇讗, 诪讚讜讘专 讻讗谉 砖讛转讬讝讛 讘专砖讜转 讛专讘讬诐 讜讛讝讬拽讛 讘专砖讜转 讛讬讞讬讚.


讜讞讝专 讜讛拽砖讛 诇讜 专' 讬专诪讬讛: 讜讛讗诪专转 [讜讛专讬 讗诪专转]: 注拽讬专讛 讗讬谉 讻讗谉 讛谞讞讛 讬砖 讻讗谉? 讗诪专 诇讬讛 [诇讜]: 讛讚专讬 [讞讜讝专 讗谞讬] 讘讬 诪讗讜转讛 住讘专讛. 讗讬讘注讬转 讗讬诪讗 [讗诐 转专爪讛 讗诪讜专] 讛住讘专 讗讞专: 讻讬 [讻讗砖专] 讗诪专 专' 讬讜讞谞谉 砖讗讬谉 讞讬诇讜拽 讘讬谉 专砖讜转 讛讬讞讬讚 讜专砖讜转 讛专讘讬诐 讘讞爪讬 谞讝拽, 讗诪专 讝讗转 专拽 讗拽专谉 [注诇 谞讝拽讬 拽专谉], 讜诇讗 注诇 讞爪讬 谞讝拽 砖诇 爪专讜专讜转, 砖驻讟讜专讛 讘专砖讜转 讛专讘讬诐, 讻讚讬谉 专讙诇.


讗 诪住讜驻专: 讬转讬讘 [讬砖讘讜] 专' 讬讛讜讚讛 谞砖讬讗讛 [讛谞砖讬讗] 讜专' 讗讜砖注讬讗 讗拽讬诇注讗 [讘讗讛诇讜] 砖诇 专' 讬讛讜讚讛 讛谞砖讬讗, 谞驻拽 诪讬诇转讗 诪讘讬谞讬讬讛讜 [讬爪讗 讚讘专 诪讘讬谞讬讛诐], 讻诇讜诪专, 讻砖讬砖讘讜 砖诐 注讜专专 讗讞讚 诪讛诐 讘注讬讛 讝讜: 讻砖讻砖讛 讛讘讛诪讛 讘讝谞讘讛 讜讙专诪讛 谞讝拽 注诇 讬讚讬 讻讱, 诪讛讜? 讗诪专 诇讬讛 [诇讜] 讗讬讚讱 [讛讗讞专]: 讜讻讬 讬讗讞讝谞讛 讘讝谞讘讛 讜讬诇讱?! 讜讚讗讬 讗讬谞讜 爪专讬讱 讛讘注诇讬诐 诇砖讜诪专讛 注讚 讻讚讬 讻讱, 讜讚讘专 讝讛 讚专讻讛 讛讜讗, 讜驻讟讜专. 讜砖讜讗诇讬诐: 讗讬 讛讻讬 [讗诐 讻讱], 拽专谉 谞诪讬 谞讬诪讗 [讙诐 讻谉 谞讗诪专] 住讘专讛 讝讜: 讜讻讬 讬讗讞讝谞讛 讘拽专谉 讜讬诇讱?! 讜讘讻诇 讝讗转 讚讬谞讜 砖讛讜讗 讗讞专讗讬 注诇 谞讝拽讬讛!


 讜讚讜讞讬诐:  讛讻讬 讛砖转讗 [讜讻讬 讻讱 讗驻砖专 诇讛砖讜讜转]?! 拽专谉 诇讗讜 讗讜专讞讬讛 [讗讬谉 讝讛 讚专讻讜] 诇讛讝讬拽 讘讝讚讜谉, 讜诇讻谉 讞讬讬讘 讛讘注诇讬诐 诇讛砖讙讬讞 注诇讬讜 砖诇讗 讬讙讞, 讛讗 讗讜专讞讬讛 [讝讜, 讻讬砖讻讜砖 讛讝谞讘, 讛讜讗 讚专讻讜] 砖诇 讻诇 讘讛诪讛, 讜讗讬 讗驻砖专 诇讞讬讬讘 讗转 讛讘注诇讬诐 诇讛砖讙讬讞 注诇讬讛 讘讻讱.


 讜砖讜讗诇讬诐:  讜讻讬 诪讗讞专 讚讗讜专讞讬讛 诪讗讬 诪讘注讬讗 诇讬讛 [砖讚专讻讛 讛讬讗 讝讜, 诪讛 讗诐 讻谉 谞住转驻拽 诇讜]? 砖讘专讜专 砖讚讘专 砖讛讜讗 讻讚专讻讜 讗讬谉 讞讬讬讘 讘讜. 讜诪砖讬讘讬诐: 讻砖讻讜砖 讬转讬专讗 (讬转专) 诪谉 讛专讙讬诇 讛讜讗 诪讘注讬讗 诇讬讛 [谞砖讗诇 诇讜]: 讛讗诐 讗讜诪专讬诐 讗谞讜 砖讗祝 讝讛 谞讻谞住 讘讻诇诇 讛讚讘专讬诐 砖注讜砖讛 讛讘讛诪讛 讻讚专讻讛.


讘注讬 [砖讗诇] 专讘 注讬谞讗 砖讗诇讛 讝讜: 讻砖讻砖讛 讘讛诪讛 讘讗诪转讛 (讘讗讘专 讛诪讬谉 砖诇讛) 诪讛讜 讛讚讬谉? 诪讬 讗诪专讬谞谉 [讛讗诐 讗讜诪专讬诐 讗谞讜] 诪讬讚讬 讚讛讜讛 讗拽专谉 [讻砖诐 砖讛讚讘专 讛讜讗 讘拽专谉], 拽专谉 诇讗讜 讬爪专讗 拽转拽讬祝 诇讛 [讛讗诐 诇讗 讛讬爪专 讛讜讗 砖转拽祝 讗讜转讛] 讜诪砖讜诐 讻讱 讛讝讬拽讛, 讛讻讗 谞诪讬 诇讗 砖谞讗 [讻讗谉 讙诐 讻谉 讗讬谞讜 砖讜谞讛], 砖讛专讬 讬爪专 讛讜讗 砖转拽祝 讗讜转讛. 讗讜 讚诇诪讗 [砖诪讗] 谞讞诇拽 讜谞讗诪专 讻讬 讘谞讝拽 拽专谉 讻讜讜谞转讜 讛讜讗 诇讛讝讬拽, 讛讗 [讝讜] 讗祝 砖诪讞诪转 讬爪专 讛讜讗 讗讬谉 讻讜讜谞转讛 诇讛讝讬拽 注诇 讬讚讬 讻讱. 诇砖讗诇讛 讝讜 诇讗 谞诪爪讗讛 转砖讜讘讛 讜诇讻谉 转讬拽讜 [转注诪讜讚] 讘诪拽讜诪讛.


讘 砖谞讬谞讜 讘诪砖谞讛: 讛转专谞讙讜诇讬谉 诪讜注讚讬谉 诇讛诇讱 讻讚专讻谉 讜诇砖讘专, 讜讗诐 讛讬讛 讚诇讬诇 (讞讘诇, 讗讜 讚讘专 讗讞专) 拽砖讜专 讘专讙诇讬讛诐 讜讛讝讬拽 注诇 讬讚讬 讻讱 鈥� 诪砖诇诐 讞爪讬 谞讝拽. 讗诪专 专讘 讛讜谞讗: 诇讗 砖谞讜 砖诪砖诇诐 讞爪讬 谞讝拽 讗诇讗 砖谞拽砖专 讛讚诇讬诇 讘专讙诇 讛转专谞讙讜诇 诪讗诇讬讜, 讗讘诇 讗诐 拽砖专讜 讗讚诐 鈥� 讞讬讬讘 诇砖诇诐 谞讝拽 砖诇诐.


 讜砖讜讗诇讬诐: 讗诐  谞拽砖专 诪讗诇讬讜, 诪讗谉 [诪讬 讛讜讗 讝讛] 砖讞讬讬讘? 讗讬诇讬诪讗 [讗诐 转讗诪专] 砖讘注诇 讛讚诇讬诇 讬砖诇诐, 诪砖讜诐 砖讚诇讬诇 讝讛 讙专诐 诇谞讝拽, 谞讘专专 讛讬讻讬 讚诪讬 [讻讬爪讚 讘讚讬讜拽 讛讬讛 讛讚讘专]? 讗讬 讚讗爪谞注讬讛 [讗诐 砖讛爪谞讬注 讗讜转讜] 讘注诇 讛讚诇讬诇 讗转 讛讚诇讬诇, 讜讛转专谞讙讜诇 讛讜爪讬讗 讗讜转讜 讜谞拽砖专 讘讜 鈥� 讗谞讜住 讛讜讗 讘注诇 讛讚诇讬诇, 讜爪专讬讱 诇讛讬讜转 驻讟讜专 诪转砖诇讜诪讬诐. 讜讗讬 [讜讗诐] 诇讗 讗爪谞注讬讛 [讛爪谞讬注 讗讜转讜] 讜讛谞讬讞讜 讘诪拽讜诐 砖讬讻讜诇 诇讛讬拽砖专 讘专讙诇讬 讘注诇讬 讞讬讬诐 鈥� 驻讜砖注 (专砖诇谉) 讛讜讗, 讜讗讬谉 爪专讬讱 诇讜诪专 砖讞讬讬讘 讻讗讬诇讜 拽砖专讜!


讗诇讗 谞讗诪专 砖讛爪谞讬注讜, 讜讗诐 谞拽砖专 讛讚诇讬诇 诪讗诇讬讜 讞讬讬讘 讘注诇 讛转专谞讙讜诇, 讜讗讜诇诐 讙诐 注诇 讻讱 讬砖 诇砖讗讜诇: 诪讗讬 砖谞讗 [讘诪讛 砖讜谞讛], 诪讚讜注 讗讜诪专讬诐 讗谞讜, 砖讗转 讻讜诇讬讛 [讻诇] 讛谞讝拽 诇讗 讬砖诇诐 鈥� 诪砖讜诐 讚讻转讬讘 [砖谞讗诪专]: "讜讻讬 讬驻转讞 讗讬砖 讘讜专" (砖诪讜转 讻讗, 诇讙), 讜诪砖诪注 鈥� 讜诇讗 砖讛砖讜专 驻讜转讞 讘讜专, 讜讗诐 谞驻转讞 讘讜专 注诇 讬讚讬 砖讜专讜 鈥� 讗讬谉 讘注诇 讛砖讜专 讞讬讬讘 注诇讬讜. 讜讗讜诇诐 讗诐 讻谉 讞爪讬 谞讝拽 谞诪讬 [讙诐 讻谉] 谞讗诪专: "讗讬砖 讘讜专" 鈥� 讜诇讗 砖讜专 讘讜专, 讜讗诐 讛转专谞讙讜诇 讙专专 讗转 讛讚诇讬诇 讜诇讗讞专 砖谞讞 讛讜讝拽 讘讜 讚讘专 诪讛, 诪讚讜注 讬讛讬讛 讘注诇讬讜 讞讬讬讘 讻诇诇?


讗诇讗 讬砖 诇讜诪专: 诪转谞讬转讬谉 [诪砖谞转谞讜] 爪专讬讻讬诐 诇驻专砖 讗讜转讛 讘诪拽专讛 讚讗讚讬讬讛 讗讚讜讬讬 [砖讟讬诇讟诇讜] 讛转专谞讙讜诇 讗转 讛讚诇讬诇 讜讙专诐 谞讝拽 注诇 讬讚讬 讻讱, 讜讻讬讜谉 砖诇讗 注砖讛 讗转 讛谞讝拽 讘讙讜驻讜 诪砖诇诐 专拽 讞爪讬 谞讝拽 讻讚讬谉 爪专讜专讜转. 讜讻讬 讗转诪专 [讜讻讗砖专 谞讗诪专讜] 讚讘专讬 专讘 讛讜谞讗 鈥� 讘注诇诪讗 讗转诪专 [讘讻诇诇 谞讗诪专讜] 讜讗讬谞诐 诪转讬讬讞住讬诐 诇讚讬谉 砖讘诪砖谞讛. 讗诇讗 讗诪专 讗转 讛讛诇讻讛 讻讱: 讚诇讬诇 砖讛讬讛 砖诇 讛驻拽专, 讜谞拽砖专 讘专讙诇讬 讛注讜祝, 讗诪专 专讘 讛讜谞讗: 讗诐 谞拽砖专 讛讚诇讬诇 诪讗诇讬讜 鈥� 驻讟讜专 讘注诇 讛转专谞讙讜诇, 拽砖专讜 讗讚诐 鈥� 讞讬讬讘 讛拽讜砖专.


 讜砖讜讗诇讬诐:  诪砖讜诐 诪讗讬 [诪讛] 讞讬讬讘? 讗讬讝讛 讗讘 谞讝讬拽讬谉 注砖讛 砖讬转讞讬讬讘 注诇讬讜? 讗诪专 专讘 讛讜谞讗 讘专 诪谞讜讞: 讞讬讬讘 诪砖讜诐 讘讜专讜 讛诪转讙诇讙诇 讘专讙诇讬 讗讚诐 讜讘专讙诇讬 讘讛诪讛, 砖讻砖诐 砖讬砖 讘讜专 讛诪爪讜讬 讘诪拽讜诪讜 讜诪讝讬拽 诇谞转拽诇讬诐 讘讜, 讬砖 讙诐 讘讜专 = 转拽诇讛, 砖讗讬谞讜 拽讘讜注 讘诪拽讜诪讜, 讗诇讗 谞注 诪诪拽讜诐 诇诪拽讜诐, 讜讗祝 注诇 讝讛 讞讬讬讘 诪砖讜诐 讘讜专.


讙 诪砖谞讛 讻讬爪讚, 讘讗讬讝讛 讗讜驻谉, 讛砖谉 诪讜注讚转 鈥� 诇讗讻讜诇 讗转 讛专讗讜讬 诇讛, 讜诇注谞讬谉 讝讛 讛讘讛诪讛 诪讜注讚转 转诪讬讚. 讻讬爪讚, 讛讘讛诪讛 诪讜注讚转 诇讗讻讜诇 驻讬专讜转 讜讬专拽讜转 砖讛讜讗 诪讗讻诇 讛专讗讜讬 诇讛, 讜讗诐 讗讻诇讛 讻住讜转 讗讜 讻诇讬诐 鈥� 诪砖诇诐 讞爪讬 谞讝拽, 砖讻讬讜谉 砖讗讬谉 讝讛 诪讗讻诇 讛专讗讜讬 诇讛 鈥� 讗讬谞讛 诪讜注讚转 诇讻讱. 讘诪讛 讚讘专讬诐 讗诪讜专讬诐 砖诪砖诇诐 谞讝拽 砖诇诐 注诇 诪讛 砖讗讻诇讛 讘讛诪转讜 鈥� 讻砖讗讻诇讛 讘专砖讜转 讛谞讬讝拽, 讗讘诇 讘专砖讜转 讛专讘讬诐 鈥� 驻讟讜专. 讜讘讻诇 讝讗转


讗诐 谞讛谞讬转 讛讘讛诪讛 讘讗讻讬诇转讛 鈥� 诪砖诇诪转 诪讛 砖谞讛谞讬转, 讗讘诇 诇讗 诪砖诇诪转 讗转 讻诇 讚诪讬 讛谞讝拽.


讻讬爪讚, 讘讗讬讝讛 诪拽专讛, 诪砖诇诪转 诪讛 砖谞讛谞讬转? 讗诐 讗讻诇讛 诪转讜讱 讛专讞讘讛 砖讛讬讜 驻讬专讜转 讜讬专拽讜转 诪讜谞讞讬诐 讘专讞讘讛 砖诇驻谞讬 讛讞谞讜讬讜转, 砖讛讬讗 诪拽讜诐 讛专讘讬诐, 讜讗讻诇转诐 鈥� 讛专讬 讝讜 诪砖诇诪转 诪讛 砖谞讛谞讬转. 讗讻诇讛 诪爪讚讬 讛专讞讘讛 砖讗讬谞讜 诪拽讜诐 诇专讘讬诐 鈥� 诪砖诇诪转 诪讛 砖讛讝讬拽讛 砖讛讬谞讜 讻专砖讜转 讛谞讬讝拽. 讜讻谉, 讗诐 讗讻诇讛 诪驻转讞 讛讞谞讜转 鈥� 诪砖诇诪转 诪讛 砖谞讛谞讬转 诇驻讬 砖讛讜讗 诪拽讜诐 爪讬讘讜专讬, 讗讻诇讛 诪转讜讱 讛讞谞讜转 鈥� 诪砖诇诪转 诪讛 砖讛讝讬拽讛.


讚 讙诪专讗 转谞讜 专讘谞谉 [砖谞讜 讞讻诪讬诐]: 讛砖谉 诪讜注讚转 诇讗讻讜诇 讗转 讛专讗讜讬 诇讛, 讻讬爪讚? 讘讛诪讛 砖谞讻谞住讛 诇讞爪专 讛谞讬讝拽 讜讗讻诇讛 讗讜讻诇讬谉 讛专讗讜讬讬谉 诇讛, 讜讻谉 讗诐 砖转转讛 诪砖拽讬谉 讛专讗讜讬讬谉 诇讛 鈥� 诪砖诇诐 讛讘注诇讬诐 谞讝拽 砖诇诐 注诇 诪讛 砖讗讻诇讛 讜砖转转讛. 讜讻谉 讞讬讛 砖诇 讗讚诐 砖谞讻谞住讛 诇讞爪专 讛谞讬讝拽 讜讟专驻讛 讘讛诪讛 讜讗讻诇讛 讘砖专 鈥� 讛专讬 讝讛 诪砖诇诐 谞讝拽 砖诇诐.


讜驻专讛 砖讗讻诇讛 砖注讜专讬谉 讗祝 注诇 驻讬 砖讗讬谞讜 讻专讙讬诇 诪讗讻诇 驻专讛, 讜讻谉 讗诐 讞诪讜专 砖讗讻诇 讻专砖讬谞谉 砖讻专讙讬诇 谞讜转谞讬诐 讗讜转诐 讗讜转诐 诇驻专讛 讜诇讗 诇讞诪讜专, 讜讻诇讘 砖诇讬拽拽 讗转 讛砖诪谉, 讜讞讝讬专 砖讗讻诇 讞转讬讻讛 砖诇 讘砖专 鈥� 讘讻诇 讗诇讛 诪砖诇诪讬谉 谞讝拽 砖诇诐, 砖讗诪谞诐 讗讬谉 讗诇讛 专讙讬诇讬诐 诇讗讻讜诇 诪讗讻诇 讝讛, 讗讘诇 诪讻诇 诪拽讜诐 讛讜讗 诪讗讻诇 讛专讗讜讬 诇讛诐, 讜讗讬谞讜 谞拽专讗 砖讬谞讜讬, 讜诪砖诇诐 谞讝拽 砖诇诐. 讗诪专 专讘 驻驻讗: 讛砖转讗 讚讗诪专转 [注讻砖讬讜 砖讗转讛 讗讜诪专] 讻驻讬 砖讗诪专谞讜 讻讗谉 砖讻诇 诪讬讚讬 讚诇讗讜 讗讜专讞讬讛 [讚讘专 砖讗讬谉 讝讛 讚专讻讜 讛专讙讬诇讛] 讜讛讘讛诪讛 讗讻诇讛 诇讬讛 [讗讜讻诇转 讗讜转讜] 注诇 讬讚讬 讛讚讞拽 砖诪讬讛 [砖诪讜 讛专讬讛讜 谞讞砖讘] 讗讻讬诇讛 专讙讬诇讛, 讗诐 讻谉, 讛讗讬 砖讜谞专讗 [讞转讜诇] 砖讗讻诇 转诪专讬 [转诪专讬诐] 讜讞诪专讗 讚讗讻讬诇 讘讬谞讬转讗 [讜讞诪讜专 砖讗讻诇 讚讙讬诐] 鈥� 诪砖诇诐 谞讝拽 砖诇诐, 砖讗祝 注诇 驻讬 砖讗讬谉 讚专讻诐 诇讗讻讜诇 讚讘专讬诐 讗诇讜, 讻讬讜谉 砖注诇 讬讚讬 讛讚讞拽 讗讜讻诇讬诐 讗讜转诐 鈥� 讗讬谉 讝讜 谞拽专讗转 砖讬谞讜讬, 讗诇讗 讗讻讬诇讛 讛专讗讜讬讛, 讜诪砖诇诐 谞讝拽 砖诇诐.


 诪住讜驻专:  讛讛讜讗 讞诪专讗 讚讗讻诇 谞讛诪讗 [讞诪讜专 讗讞讚 砖讗讻诇 诇讞诐] 讜转讜讱 讻讚讬 讗讻讬诇讛 驻诇住讬讛 诇住诇讗 [砖讘专 讗转 讛住诇] 砖讘讜 讛讬讛 讛诇讞诐, 讞讬讬讘讬讛 [讞讬讬讘 讗讜转讜] 专讘 讬讛讜讚讛 诇砖诇诐 谞讝拽 砖诇诐 讗谞讛诪讗 [注诇 讛诇讞诐 砖讗讻诇], 讜讗住诇讗 [讜注诇 讛住诇 砖讛讝讬拽] 专拽 讞爪讬 谞讝拽. 讜砖讜讗诇讬诐: 讜讗诪讗讬 [讜诪讚讜注]? 讻讬讜谉 讚讗讜专讞讬讛 诇诪讬讻诇 谞讛诪讗, 讗讜专讞讬讛 谞诪讬 诇驻诇讜住讬 住诇讗 [讻讬讜谉 砖讚专讻讜 诇讗讻讜诇 诇讞诐, 讚专讻讜 讙诐 讻谉 诇砖讘讜专 讗转 讛住诇], 砖讻讚讬 诇讛讙讬注 诇诇讞诐 砖讜讘专 讛讜讗 讗转 讛住诇 讜讬讛讬讛 讞讬讬讘 谞讝拽 砖诇诐 讙诐 注诇 讛住诇! 讜诪砖讬讘讬诐: 砖诐 诪讚讜讘专 砖拽讜讚诐 讗讻诇 讛讞诪讜专 诪谉 讛诇讞诐 讜讛讚专 驻诇讬住 [讜讗讞专 讻讱 砖讘专] 讗转 讛住诇, 讜讚讘专 讝讛 诪讜专讛 注诇 讻讜讜谞讛 诇讛讝讬拽, 讜讗讬谉 讞讬讬讘 注诇讬讜 谞讝拽 砖诇诐.


 讜砖讜讗诇讬诐:  讜驻转 讗讜专讞讬讛 [讚专讻讜] 砖诇 讞诪讜专 讛讜讗 诇讗讻讜诇? 讜专诪讬谞讛讜 [讜诪砖诇讬讻讬诐 诪专讗讬诐 住转讬专讛] 诪诪讛 砖砖谞讬谞讜 讘讘专讬讬转讗: 讗讻诇讛 驻转 讜讘砖专 讜转讘砖讬诇 鈥� 诪砖诇诐 讞爪讬 谞讝拽, 诪讗讬 诇讗讜 [讛讗诐 诇讗] 诪讚讜讘专 讻讗谉 讘讘讛诪讛, 诪砖诪注 砖讘讛诪讛 讛讗讜讻诇转 驻转 讗讬谉 讝讛 诪讚专讻讛, 讜讗讬谉 讝讜 讗讻讬诇转讛 讛专讗讜讬讛 诇讛! 讜讚讜讞讬诐: 诇讗, 诪讚讜讘专 讻讗谉 讘讞讬讛, 砖讗讬谉 讚专讻讛 诇讗讻讜诇 诇讞诐, 讗讘诇 讘讛诪讛 讚专讻讛 讘讻讱.


 讜砖讜讗诇讬诐: 讗诐 诪讚讜讘专 讻讗谉 讘讞讬讛, 讛专讬 讘砖专 讗讜专讞讬讛 [讚专讻讛] 讛讜讗 诇讗讻讜诇, 讜诪讚讜注 讗讜诪专讬诐 讗谞讜 砖讗讬谉 讝讛 讚专讻讛? 讜诪砖讬讘讬诐: 诪讚讜讘专 讘讘砖专 讚诪讟讜讬 [讻砖爪诇讜讬] 讜讘砖专 爪诇讜讬 讗讬谉 讚专讻讛 砖诇 讞讬讛 诇讗讻讜诇. 讜讗讬讘注讬转 讗讬诪讗 [讜讗诐 转专爪讛 讗诪讜专]: 讻讗谉 诪讚讜讘专 诇讗 讘讞讬讛 讟讜专驻转, 讗诇讗 讘讟讘讬讗 [讘爪讘讬] 砖讗讬谉 讚专讻讜 诇讗讻讜诇 讘砖专 讜驻转. 讜讗讬讘注讬转 讗讬诪讗 [讜讗诐 转专爪讛 讗诪讜专]: 诇注讜诇诐 诪讚讜讘专 讘讘讛诪讛, 讜诪讚讜讘专 讻讗谉 讻砖讗讻诇讛 讘驻转讜专讗 [讘砖讜诇讞谉] 讜讚讘专 讝讛 讗讬谉 讚专讻讛 砖诇 讘讛诪讛 诇注砖讜转.

